open-index/open-wikipedia-markdown huggingface dataset:
தலைத்தோற்றம்

**தலைத்தோற்றம்** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 
## இலக்கியம்
புறநானூற்றுப் பாடல்களில் ஒரே ஒரு பாடல் இத் துறையினதாகக் குறிப்பிடப்பட்டுள்ளது. வெட்சித் திணையில் வரும் இந்தப் பாடல் ஆனிரைகளைக் கவர்ந்துவரும் வீரனுக்கு மகளிர் விருந்தளிக்க வேண்டும் என்று கூறுகிறது.

பகைவர்களைப் போரில் வென்று அவர்களது ஆனிரைகளைக் கவர்ந்துவருகிறான் என் தலைவன்.  அவனை வரவேற்பதில் அவனுடைய உறவினரைக் காட்டிலும் மென்மையான சாயல் அழகு கொண்ட மகளிர் முன்னே நில்லுங்கள். நறவுக் கள்ளை மொண்டு வையுங்கள். மாட்டு இறைச்சி சமைக்கட்டும். கால் நட்டுப் பச்சைப் பந்தல் போடுங்கள். ஆற்றிலிருந்து ஈர மணல் கொண்டுவந்து அதில் பரப்புங்கள். இப்படி வரவேற்பது அக்கால வழக்கம்.
தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் **தலைத்தோற்றம்**  என்பது அத்திணையின் ஒரு துறை அல்லது உட்பிரிவு ஆகும்.  பகைவரின் ஆநிரைகளைக் கைப்பற்றிக் கொண்டுவரும் வெட்சி மறவனை, அவனுடைய சுற்றத்தினர் மகிழ்ந்து வரவேற்று மொழிவது தலைத்தோற்றம் என்னும் துறையாகும்.

தலைத்தோற்றம் என்னும் பொருள்படும் பின்வரும் பாடல்  புறப்பொருள் வெண்பாமாலையில்  வருகிறது.

*விதி*
       உரவெய்யோன் இணந்தழீஇ
       வரவுணர்ந்து கிளைமகிழ்ந்தன்று

*சான்று*

	மொய்யணல் ஆநிரை முன்செல்லப் பின்செல்லும்
	மையணற் காளை மகிழ்துடி,  கையணல்
	வைத்த எயிற்றியர் வாட்கண் இடனாட
	உய்த்தன்று உவகை ஒருங்கு.

*பொருள்*

அடர்ந்த தாடியுடன் அலையும் பசுக்கூட்டங்கள் முன்னே செல்ல, அவற்றிற்குப்பின், அவற்றைக் காத்துச் செல்லும் வெட்சி வீரர்கள், துடியினை முழக்கிச் சென்றனர்.  தன் கணவர் பிரிவால் கையைக் கன்னத்தில் வைத்துத் தம் கணவர் வருகையை எதிர்பார்த்திருந்த தலைவிக்கு இடக்கண் துடித்தது.  அத்துடி ஒலியும் கேட்டது.  அதனால் அவள் மிகவும் மகிழ்ந்து படைத்தலைவன் வருகையை எல்லாருக்கும் கூறினாள் என்று இப்பாடலில் கூறப்பட்டுள்ளதால், இது தலைத்தோற்றம் என்ற துறைக்குச் சான்றாயிற்று.

## இலக்கணம்
*தொல்காப்பியம் வெட்சித் திணையின் நிகழ்வுகளாகக் குறிப்பிடும் 14 இல் இதுவும் ஒன்று. தொல்காப்பியம், புறத்திணையியல் 3
*புறப்பொருள் வெண்பாமாலை வெட்சிப் படலத்தில் வரும் 20 துறைகளில் ஒன்றாக இதனைக் குறிப்பிடுகிறது.
உர வெய்யோன் இனம் தழீஇ
வரவு உணர்ந்து கிளை மகிழ்ந்தன்று. புறப்பொருள் வெண்பாமாலை 12
## அடிக்குறிப்பு

*சான்றாதாரம்*
முனைவர் கு.முத்துராசன், எளிய உரையில் புறப்பொருள் வெண்பாமாலை, ஐந்திணைப் பதிப்பகம், சென்னை, சூலை 2004, பக்.21-22.
*வெளி இணைப்பு*

http://www.tamilvu.org/courses/degree/d021/d0213/html/d02132b1.htm

http://www.tamilvu.org/courses/degree/d021/d0213/html/d0213226.htm

பகுப்பு:புறநானூற்றுத் துறைகள்
பகுப்பு:தமிழர் பழக்க வழக்கங்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்
கௌரமங்கி சிங்

**கௌரமங்கி சிங்** (**Gouramangi Singh**; பிறப்பு: 25-சனவரி, 1986) என்பவர் இந்திய கால்பந்து வீரராவார்.  இவர் பின்கள தடுப்பு வீரராவார்.  புகழ்பெற்ற *டாடா கால்பந்து பயிற்சிக் கழக* தயாரிப்பான இவர், தற்போது பிரயாக் யுனைடெட் கால்பந்து கழகத்துக்காக ஐ-கூட்டிணைவில் ஆடி வருகிறார்.  இதற்கு முன்னர், டெம்போ, மகிந்திரா யுனைடெட், ஸ்போர்ட்டிங் கிளப் டி கோவா, சர்ச்சில் பிரதர்சு ஆகிய அணிகளுக்கு ஆடியிருக்கிறார்.  அண்மைக் காலங்களில் நேரு கோப்பை பன்னாட்டு கால்பந்து போட்டியை வென்ற இந்திய அணியின் முக்கிய அங்கமாக திகழ்ந்து வருகிறார்.

## சிறப்புகள்
### தனிவீரராக
* இந்திய கால்பந்துக் கூட்டமைப்பின் 2010-ம் ஆண்டிற்கான சிறந்த வீரர் விருது
* 2008-09 பருவத்தில் ஐ-கூட்டிணைவின் சிறந்த தடுப்பாட்டக்காரர்.

### கழகம்
* 2008-09 ம் பருவ ஐ-கூட்டிணைவு வாகையர்

### பன்னாட்டளவில்
#### இந்தியா
* SAFF Cup (2): 2005, 2011
* AFC Challenge Cup (1): 2008.
* நேரு கோப்பை (2): 2007, 2009 நேரு கோப்பை.

## குறிப்புதவிகள்

## வெளியிணைப்புகள்
* 

பகுப்பு:இந்திய காற்பந்தாட்ட வீரர்கள்
பகுப்பு:1986 பிறப்புகள்
பகுப்பு:வாழும் மக்கள்
தானை நிலை

**தானை நிலை** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 
## இலக்கியம்
புறநானூற்றுப் பாடல்களில் ஒரே ஒரு பாடல்களில் ஒரே ஒரு பாடல் தானை நிலை என்னும் துறையினதாகக் குறிப்பிடப்பட்டுள்ளது. இது தும்பைத் திணையின் துறை.

முது பெண்டு ஒருத்தியின் மகன் ஒருகுடம் பாலில் இட்ட சில துளி உறைமோர் போல பகைவரின் பெரும் படைக்கு நோய் ஆயினான்.

## இலக்கணம்
*தொல்காப்பியம் தும்பைத் திணையின் துறைகளாகக் குறிப்பிடும் 12 –ல் இது ஒன்று.
*புறப்பொருள் வெண்பாமாலை தும்பைப் படலத்தில் கூறப்படும் 24 துறைகளில் இது ஒன்று.

## அடிக்குறிப்பு

பகுப்பு:புறநானூற்றுத் துறைகள்
இந்திய இரும்புவழி அமைச்சர்களின் பட்டியல்

**இந்திய இரும்புவழி அமைச்சர்** என்பவர் இந்திய இரயில்வே அமைச்சகத்தின் தலைவராக பதவி வகிப்பவர். இந்திய இரும்புவழி அமைச்சர் இந்திய நடுவண் அரசின் ஆய அமைச்சர் ஆவார்.

## இருப்புப்பாதை அமைச்சர்களின் பட்டியல்

## மேலும் பார்க்க
இந்திய இரயில்வே அமைச்சகம்
இந்திய இரும்புவழி நிதியறிக்கை

## மேற்கோள்கள்


பகுப்பு:இந்திய இரயில்வே அமைச்சர்கள்
துணை வஞ்சி

துணைவஞ்சி என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. புறநானூற்றில் ‘துணைவஞ்சி’ என்று துறையிடப்பட்டுள்ள பாடல்கள் 6 உள்ளன. இது வஞ்சித் திணையின் துறை. 
## விளக்கம்
:வேந்தனை வேந்தன் அடல் (போரிட்டு அழித்தல்) வஞ்சி எனப்படும் தொல்காப்பியம் பொருளதிகாரம் 64 இப்படி அழிப்போரைத் துணைவர் ஆகும்படி கூறுவது துணைவஞ்சி.
## இலக்கியம்
*கருவூரில் சேரனின் காவல் மரத்தை வெட்டும்போது கோட்டைக்குள் பதுங்கியிருக்கும் சேரனைத் துணைவனாக எண்ணுமாறு சோழன் குளமுற்றத்துத் துஞ்சிய கிள்ளிவளவனை வேண்டியது. 
*கோட்டையை அடைத்குக்கொண்டு உள்ளே இருந்த நெடுங்கிள்ளியும், கோட்டையை முற்றுகையிட்டிருந்த நலங்கிள்ளியும் விட்டுக்கொடுத்துத் துணைவராகும்படி வேண்டியது. 
* சோழன் குளமுற்றத்துத் துஞ்சிய கிள்ளிவளவன் மலையமான் மக்களை யானைக் காலடியில் இடும்போது தடுத்து அம் மக்களுக்குத் துணையாகும்படி வேண்டியது. 
*சோழன் காரியாற்றுத் துஞ்சிய நெடுங்கிள்ளி நலங்கிள்ளி தன் கோட்டையை முற்றுகையிட்டிருந்தபோது உறையூருக்கு வந்த புலவர் இளந்தத்தனை ஒற்று வந்தான் என எண்ணிக் கொல்லச் சென்றபோது தடுத்து நிறுத்தி உய்யக் கொண்டது. 
*பிறர் நாட்டைச் சூறையாடும்போது அந்நாட்டுக் காவல் மரத்தை வெட்டவேண்டாம். (பகைவன் மக்களைத் துணையாகக் கொள்க) என வேண்டியது. 
*கோப்பெருஞ்சோழன் மக்கள் தமக்குள் பகைமை கொண்டிருந்தனர். (நலங்கிள்ளி, நெடுங்கிள்ளி ஆகியோர் இவர்கள்) அதனால் அரசன் அவர்களுக்கு அரசு தராமல் தானே ஆண்டுவந்தான். அரசனுக்குப் பின்னர் ஆட்சி யாருக்குச் சேரும் என்னும் உண்மையை எடுத்துக் கூறி மக்களோடு துணைநின்று நாட்டை விட்டுக்கொடுக்கும்படி கூறியது. (கோப்பெருஞ்சோழன் விட்டுக்கொடுத்துவிட்டு வடக்கிருந்து உயிர் துறந்தான். 

## இலக்கணம்
*தொல்காப்பியமோ புறப்பொருள் வெண்பாமாலையோ இத் துறையைக் குறிப்பிடவில்லை. இது பன்னிரு படலம் நூலின் வழியே குறிப்படப்பட்ட துறையாகும். 
## அடிக்குறிப்பு

பகுப்பு:புறநானூற்றுத் துறைகள்
பகுப்பு:தமிழர் பண்பாடு
பகுப்பு:தமிழர் வரலாறு
தொகைநிலை

**தொகைநிலை** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 

புறநானூற்றில் ‘தொகைநிலை’ என்று துறையிடப்பட்டுள்ள பாடல்கள் இரண்டு உள்ளன. 
இது தும்பைத் திணையின் துறை. 

சேரமான் குடக்கோ நெடுஞ்சேரலாதன், சோழன் வேல்பஃறட்கைப் பெருவிற்கிள்ளி ஆகியோர் போர்புறம் என்னுமிடத்தில் படை வீரர்களை ஒதுக்கிவிட்டு இருவர் மட்டுமே ‘அறத்தின் மண்டி’ப் போரிட்டபோது இருவரும் ஒருங்கு மாண்ட செய்தியைக் கூறும் பாடல்கள் இவை.
## இலக்கணம்
*தொல்காப்பியம் இதனை, “இரு பெரு வேந்தர் தாமும் சுற்றமும், ஒருவரும் ஒழியாத் தொகைநிலை”” என்று குறிப்பிடுகிறது. தொல்காப்பியம் புறத்திணையியல், 14
*புறப்பொருள் வெண்பாமாலை தும்பைப் படலத் துறைகள் 24-ல் ஒன்றாக இது குறிப்பிடப்பட்டுள்ளது. புகழை நிலைநாட்டிப் போர்க்களத்திலேயை உயிர் துறத்தல் இத் துறை என்று அது குறிப்பிடுகிறது.

## அடிக்குறிப்பு

பகுப்பு:புறநானூற்றுத் துறைகள்
இரண்டாம் அர்பன் (திருத்தந்தை)

**முத்திப்பேறு பெற்ற திருத்தந்தை இரண்டாம் அர்பன்** (சுமார். 1042&nbsp;– 29 ஜூலை 1099), இயர்பெயர் **ஓத்தோ தே லகேரி**, என்பவர் கத்தோலிக்க திருச்சபையின் திருத்தந்தையாக 12 மார்ச் 1088 முதல் 29 சூலை 1099 அன்று தனது இறப்பு வரை இருந்தவர் ஆவார். இவர் முதலாம் சிலுவைப் போரை (1096–1099) துவங்கியதற்காகவும் திருப்பீட ஆட்சித்துறைகளை (Roman Curia) திருச்சபையை செவ்வனே நடத்த ஒரு அரசு அவையைப்போல அமைத்ததர்க்காகவும் அறியப்படுகின்றார்.

ஏழாம் கிரகோரி கி.பி 1080இல் இவரை ஓஸ்தியாநகரின் கர்தினால் ஆயராக நியமித்தார். இவர் கி.பி. 1084 இல் ஜெர்மனியில் திருத்தந்தையின் தூதுவராக பணியாற்றிய போது, ஏழாம் கிரகோரியின் மாற்றங்களுக்கு ஆதரவு தந்து அவற்றை முனைப்புடன் செயல் படுத்தினார். ஏழாம் கிரகோரியின் இறப்புக்குப் பின் மூன்றாம் விக்டர் திருத்தந்தையாக தேர்ந்தெடுக்கப்பட்டார். ஆனால் அவர் சிறிது காலமே திருச்சபையினை ஆண்டார். அவரின் இறப்புக்குப்பின் இரண்டாம் அர்பன் திருத்தந்தையாக தேர்ந்தெடுக்கப்பட்டார்.

இவரின் ஆட்சியின் போது எதிர்-திருத்தந்தை மூன்றாம் கிளமண்ட் இருந்தார். இவர் பல சங்கங்களைக்கூட்டி ஆயர்களை நியமிப்பதில் திருத்தந்தைக்கு இருக்கும் அதிகாரம், குருக்களின் கற்பு நிலை, திருச்சபையின் திருவருட்சாதனங்களை காசுக்கு விற்பதை எதிர்த்தும் பல அறிக்கைகளை வெளியிட்டார்.

## வெளி இணைப்புகள்

* Five versions of his speech for the First Crusade from Medieval Sourcebook.
* Medieval Lands Project on Eudes de Châtillon, Bishop of Ostia, Pope Urban II, the son of Milon the seigneur of Châtillon in the 11th century

பகுப்பு:1099 இறப்புகள்
பகுப்பு:அருளாளர் பட்டம் பெற்றவர்கள்
பகுப்பு:இத்தாலிய திருத்தந்தையர்கள்
பகுப்பு:பிரெஞ்சு திருத்தந்தையர்கள்
பகுப்பு:1042 பிறப்புகள்
2012 கோடைக்கால இணை ஒலிம்பிக் பதக்க நிலவரம்

'''2012 கோடைக்கால இணை ஒலிம்பிக் போட்டி'''யின் பதக்கப் பட்டியல், இப்போட்டியில் பங்குபற்றிய தேசிய இணை ஒலிம்பிக் குழுக்களை அவை பெற்ற பதக்கங்களின் அடிப்படையில் வரிசைப் படுத்துகிறது. நான்கு வருடங்களுக்கு ஒருமுறை, உடல் வலுக் குறைந்தோருக்காக நடாத்தப்படும் பராலிம்பிக் போட்டியின் பதினான்காவது போட்டி இதுவாகும். இப்போட்டிகள் ஆகத்து 29, 2012இலிருந்து செப்டெம்பர் 9, 2012 வரை லண்டன் நகரில் நடைபெற்றது.

164 நாடுகளைச் சேர்ந்த 4280 போட்டியாளர்கள், 20 வகையான விளையாட்டுப் பிரிவுகளில் நடைபெற்ற 503 போட்டிகளில் பங்கு பற்றின. பராலிம்பிக் போட்டியொன்றில் அதிக நாடுகள் மற்றும் அதிக போட்டியாளர்கள் பங்குபற்றிய போட்டி இதுவேயாகும். இப்போட்டிக்கான பதக்கங்கள் லின் செங் என்பவரால் வடிவமைக்கப் பட்டது. இப் பதக்கங்களில், பிரித்தானிய அருங்காட்சியகத்தில் வைக்கப்பட்டுள்ள கிரேக்கப் பெண் கடவுளான நைக்கின் சிறகுகள் இவற்றில் காட்டப்பட்டுள்ளன. பதக்கங்கள் ரோயல் மின்ட் நிறுவனத்தினரால் உருவாக்கப்பட்டன.

57 நாடுகள் குறைந்தது ஒரு தங்கப் பதக்கத்தையாவது பெற்றுள்ளன. மேலும் 75 நாடுகள் ஒரு பதக்கத்தையாவது பெற்றுள்ளன. சிலி, எதியோப்பியா பிஜி, இலங்கை, மற்றும் உஸ்பெகிஸ்தான் ஆகியன தமது முதல் பராலிம்பிக் பதக்கங்களை வென்றன. மேலும் பிஜி ஒலிம்பிக் போட்டிகளிலேயே தமது முதல் பதக்கத்தைப் பெற்றது. சீனா 95 தங்கப் பதக்கங்கள் அடங்கலாக 231 பதக்கங்களைப் பெற்று முதலிடத்தைப் பிடித்தது. போட்டி நடத்தும் நாடான பிரித்தானியா 34 தங்கப்பதக்கங்கள் அடங்கலாக 120 பதக்கங்களைப் பெற்று மூன்றாம் இடத்தைப் பிடித்தது. மிகவும் வெற்றிகரமான வீரராக ஆஸ்திரேலிய நீச்சல் வீரர் ஜக்குலின் பிரனீ காணப்படுகிறார். இவர் மொத்தமாக 8 தங்கப் பதக்கங்களை பெற்றுள்ளார். நீச்சல் தவிர்ந்த ஏனைய போட்டிகளில் மிகவும் வெற்றிகரமான வீரர்களாக ரேமண்ட் மார்ட்டின் (ஐக்கிய அமெரிக்கா), சாரா ஸ்டோரி (பிரித்தானியா) மற்றும் டேவிட் வய்ர் (பிரித்தானியா) ஆகியோர் உள்ளனர். இவர்கள் தலா நான்கு தங்கப் பதக்கங்களை வென்றுள்ளனர்.

## பதக்கப் பட்டியல்
;
 போட்டி நடத்தும் நாடு (பிரித்தானியா)



## மேற்கோள்கள்


பகுப்பு:இணை ஒலிம்பிக் விளையாட்டுகள்
பகுப்பு:விளையாட்டுகள் தொடர்பான பட்டியல்கள்
வேலூர் (நாமக்கல்)

**வேலூர்** என்பது இந்தியாவின் தமிழ்நாடு மாநிலத்தில் நாமக்கல் மாவட்டம், பரமத்தி-வேலூர் வட்டத்தின் நிர்வாகத் தலைமையிடமும்,  பேரூராட்சியும் ஆகும்.
 
இப்பேரூராட்சி பகுதியில் வாழை, வெற்றிலை, கோரை போன்ற பயிர்கள் அதிக அளவில் பயிரிடப்படுகின்றன. ஜேடார்பாளையம் தடுப்பணை 20 கிலோ மீட்டர் தொலைவில் உள்ளது.

## அமைவிடம்
வேலூர் பேரூராட்சியானது கரூர் - நாமக்கல் தேசிய நெடுஞ்சாலை எண் 37-இல் காவேரி ஆற்றின் வடகரையில் உள்ளது. இதனருகே அமைந்த தொடருந்து நிலையம் 8 கி.மீ. தொலைவில் உள்ள புகலூரில் உள்ளது.  இப்பேரூராட்சிக்கு கிழக்கில் மோகனூர் 16 கி.மீ.; மேற்கில் கபிலர்மலை 13 கி.மீ.; தெற்கில் கரூர் 22 கி.மீ. தொலைவில் உள்ளது.

## பேரூராட்சியின் அமைப்பு
15 ச.கி.மீ. பரப்பும்,  18  பேரூராட்சி மன்ற   உறுப்பினர்களையும், 35 தெருக்களையும் கொண்ட இப்பேரூராட்சி பரமத்தி-வேலூர் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது. 

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3,353 வீடுகளும், 11,986 மக்கள்தொகையும் கொண்டது.

## கல்வி
# கந்தசாமி கவுண்டர் கலைக் கல்லூரி

## மேற்கோள்கள்

பகுப்பு:நாமக்கல் மாவட்டத்தில் உள்ள பேரூராட்சிகள்
ஆறுநாட்டு வெள்ளாளர்

**ஆறுநாட்டு வெள்ளாளர்** (*Arunattu Vellalar*) எனும் இனக்குழுவினர் வெள்ளாளர்களின் உட்பிரிவுகளாகும். கடலூர் மாவட்டம், சிதம்பரம்  அருகேயுள்ள ஆறு கிராமங்களைச் சேர்ந்தவர்கள். இவர்களது முக்கியத் தொழில் வேளாண்மை ஆகும்.

ஆறுநாட்டு வெள்ளாளர் என்னும் பெயர் ஏற்படும் முன் வேளாளர்கள் அனைவரும் ஒரே இனமாக வேளாண்மை செய்து வந்தனர். நாளடைவில் ஜனத்தொகையின் காரணமாக வேளாளர்கள் மற்றும் அவரவர் உறவினர்கள் ஒன்றுகூடி தனித்தனி கூட்டமாக வாழ முடிவுசெய்தனர். அவரவர் செய்யும் விவசாயம் மற்றும் தொழில் சார்ந்து தங்களைச் சிறுசிறு பிரிவுகளாகப் பிரித்து கொண்டனர்.

## பிரிவுகள்
# திருப்படையூர் நாடு
# பாச்சூர் குறட்டுப்பத்து நாடு
# கீழ் வள்ளுவப்ப நாடு
# மேல் வள்ளுவப்ப நாடு
# கரி காலி நாடு
# ஆமூர் நாடு
ஆகிய ஆறு நாடுகளில் வாழ்ந்து வந்த வேளாளர்கள் தங்களை ஆறுநாட்டு வேளாளர்கள் எனப் பெயரிட்டு அழைத்தனர். கி.பி. 1176 ஆம் வருடம் சிதம்பரம் நடராஜர் ஆலயத்தில் கூடி தங்கள் அனைவரையும் ஆறுநாட்டு வேளாளர்கள் என ஓர் செப்பு பட்டயம் எழுதி, தங்கள் குடும்பங்களை முப்பத்தாறு கோத்திரங்களாக வகுத்துக்கொண்டனர். கோத்திரப்பிரிவுகள் திருவானைக்கோவில் ஆறுநாட்டு வேளாளர் சத்திரத்திலுள்ள செப்புப் பட்டயம் மூலம் அறிய முடிகிறது. இவர்கள் பிள்ளை பட்டம் பயன்படுத்துகின்றனர்.

## கூட்டங்கள்/கிளைகள்/குலங்கள்
கூட்டம்/கிளை/குலம் என்பது ஆண் வழிவம்சாவழியை குறிப்பது ஆகும்.
தற்பொழுது 32 கூட்டப்பிரிவுகளே/குலப்பிரிவுகளே வழக்கத்தில் உள்ளது. அவற்றைப்பற்றி கூட்டம் பகுதியில் காணலாம். ஆறுநாட்டு வேளாளர்களாகின் ஆதி ஊர் சிதம்பரம் ஆகும். ஆறுநாட்டு வேளாளர்கள் இயற்கை சீற்றங்களின் காரணமாகச் சிதம்பரத்தை விட்டு, திருச்சி மாவட்டத்தில் 1700-1800 இடைப்பட்ட வருடங்களில் குடியேறி உள்ளனர். அமரர் ஸ்ரீ மான் வீர.கருப்பண்ணபிள்ளை, தற்போதுள்ள திருவானைக்கோவில் ஆறுநாட்டு வேளாளர் அன்னதான சத்திரத்திற்கு மனையிடத்தையும் மேற்புறமுள்ள கட்டிடங்களையும் நம்மினத்தவர்கள் பயன்படுத்திக்கொள்ள 1891 ஆம் வருடம் இனாம்சாசனம் எழுதிக் கொடுத்துள்ளார்.

### 32 கூட்டம்/கிளை/குலம்
# ஆலத்துடையான்
# எதுமலுடையான்
# களத்துடையான்
# களப்பான் (வளமுடையான்)
# காருடையான்
# குணக்கொத்துடையான்
# குருவலுடையான்
# கூத்துடையான்
# கொன்னக்குடையான்(சேர்குடி)
# கோட்டுடையான்
# கோனுடையான்
# சமயமந்திரி
# சனமங்கலத்துடையான்
# சாத்துடையான்
# சிறுதலுடையான்
# திருச்சங்குடையான்
# தெத்தமங்கலத்துடையான்
# தேவங்குடையான்
# நத்தமுடையான்
# நல்லுடையான்
# நிம்மலுடையான்
# பனையடியான்
# பாவலுடையான்
# பூண்டிலுடையான்
# மருதுடையான்
# மாத்துடையான்
# மிரட்டுடையான் (குருவலுடையான்)
# முருக்கத்துடையான்
# வளவுடையான்
# வில்வராயன்
# வெண்ணாவலுடையான்
# சக்கரவர்த்தி

## மேற்கோள்கள்

பகுப்பு:தமிழரில் சாதிகள்
பகுப்பு:வேளாளர்
நொய்யல் ஒரத்துப்பாளையம்

**நொய்யல் ஒரத்துப்பாளையம்** அல்லது **ஒரத்துப்பாளையம் அணை** என்பது நொய்யல் ஆற்றின் குறுக்கே கட்டப்பட்டுள்ள அணையாகும். இது 1992 ஆம் ஆண்டில் திறக்கப்பட்டது. இதன் பாசனபரப்பு 10,000 ஏக்கருக்கு மேற்பட்டதாகும், இவை திருப்பூர், கரூர் மாவட்டங்களில் உள்ளன. இவ்வணை காங்கேயத்திற்கும் சென்னிமலைக்கும் இடையில் உள்ளது. காங்கேயத்திலிருந்து வடக்கே 16 கி.மீ. தொலைவிலும் திருப்பூரிலிருந்து கிழக்கே 26 கி.மீ. தொலைவிலும் அமைந்துள்ளது.

கட்டப்பட்டு முதல் 5 ஆண்டுகளுக்கே விவசாயத்திற்குப் பயன்பட்டது, பின் திருப்பூர் பின்னலாடை சாய கழிவுகள் தேங்கும் குட்டையாகவே பயன்பட்டது . இதனால் நீர்ப்பாசனத்திற்கு நொய்யல் ஆற்றையும் இந்த அணையையும் சார்ந்திருந்த விவசாயிகள் தங்கள் நிலங்களில் பயிரிடுவதையே நிறுத்தி விட்டனர்.

சாயக் கழிவு நீர்க் குளமாக இந்த அணை மாறிப்போனதால், இதைச் சுற்றி அமைந்துள்ள கிராமங்களில் வாழும் மக்களின் நலனும் பாதிக்கப்பட்டுள்ளது. அத்தகைய கிராமங்களுள் சென்னிமலை, ஊத்துக்குளி போன்றவை அடங்கும். தொல்லியல் அகழ்வாய்வுக் களமான கொடுமணல் கிராமமும் பாதிப்புக்குள்ளாகியுள்ளது.

## மேற்கோள்கள்


## வெளி இணைப்புகள்
*http://www.youtube.com/watch?v=fiSiTiqDB7k

பகுப்பு:திருப்பூர் மாவட்டத்திலுள்ள அணைகள்
வழக்காறொழிந்த மொழி

**வழக்காறொழிந்த மொழி** (extinct language) என்பது, பேசுபவர்கள் எவரும் இல்லாத ஒரு மொழி ஆகும். இது இறந்த மொழி என்பதிலிருந்து வேறுபட்டது. இறந்த மொழி என்பது முதன்மை மொழியாக எவராலும் பேசப்படாத ஒரு மொழியைக் குறிக்கும். தகுந்த நடவடிக்கைகள் எதுவும் மேற்கொள்ளப்படாதவிடத்து, இந்த நூற்றாண்டின் முடிவில், உலகில் தற்போது பேசப்பட்டுவரும் 6000 க்கு மேற்பட்ட மொழிகளில் அரைவாசிக்கு மேல் வழக்கொழிந்து போய் விடலாம் என ஐக்கிய நாடுகள் கல்வி, அறிவியல், பண்பாட்டு நிறுவனம் கூறியுள்ளது. இவ்வாறு மொழிகள் அழிவதனால் பண்பாட்டு வளங்கள் அழிவதுடன், மொழியில் பொதிந்திருக்கக் கூடிய மூதாதையர்களின் அறிவையும், மனித வரலாற்றின் சில பகுதிகளையும் மனிதர்கள் இழக்க வேண்டி நேரிடும். உலக மொழிகளில் 90 % மான மொழிகள் 2050 ஆம் ஆண்டளவில் அழிந்துவிடும் என ஒரு அறிக்கை கூறுகின்றது.

## மொழி அழிவு
பொதுவாக ஒரு மொழி இறந்த நிலையில் இருந்து இல்லாதொழியும் நிலைக்கு மாறுவது, அம் மொழி இன்னொரு மொழியால் நேரடியாக முற்றாகவே பதிலிடப்படும்போது நிகழ்கிறது. எடுத்துக் காட்டாக, கொப்டிய மொழி அரபி மொழியாலும், பல தாயக அமெரிக்க மொழிகள் ஆங்கிலம், பிரெஞ்சு, போர்த்துக்கேயம், எசுப்பானியம் ஆகிய மொழிகளாலும் பதிலீடு செய்யப்பட்டன. ஒரு மொழி இன்னொரு புதிய மொழியாகவோ அல்லது ஒரு மொழிக் குடும்பமாகவோ மாறுவதனாலும் மொழி வழக்காறழியக் கூடும். பழைய ஆங்கிலம் அழிந்து போனதை இதற்கு எடுத்துக் காட்டாகக் கொள்ளலாம்.

இறந்த மொழிகள், பேசுவாரின்றிப் போனாலும் கூட, அறிவியல், சட்டம், சமயம் போன்றவை தொடர்பான தேவைகளுக்குப் பயன்படக்கூடும். சமசுக்கிருதம், சிலாவோனியம், அவெசுத்தான், கொப்டியம், பழம் திபேத்திய மொழி, இலத்தீன் போன்றவை புனித மொழிகளாகக் கருதப்பட்டுவரும் இறந்த மொழிகளுட் சிலவாகும். இன்னொரு வகையில் சொல்வதானால், ஒரு மொழி பழங்காலத்தில் மக்களால் பேசப்பட்டிருந்தும், இன்று அதனை மீட்டுருவாக்கம் செய்து, அதில் எழுதுதல், மொழிபெயர்த்தல் போன்றவற்றைச் செய்ய முடியாத நிலை இருக்குமானால் அது வழக்காறொழிந்த மொழியாகும். மாறாக, தற்காலத்தில் பேசுவோர் இல்லாத போதிலும், எழுதுதல், வாசித்தல், மொழிபெயர்த்தல் போன்ற செயல்களைச் செய்யக்கூடிய அளவுக்கு அறியப்பட்டிருக்கும் மொழிகள் இறந்த மொழிகள் எனப்படுகின்றன.

= மேற்கோள்கள் =

பகுப்பு:மொழியியல்
பகுப்பு:மறைந்த மொழிகள்
திஸ் மீன்ஸ் வார்

***திஸ் மீன்ஸ் வார்***, 2012 ஆம் ஆண்டு வெளியான மெக்ஜியால் இயக்கப்பட்ட, காதல் - நகைச்சுவை - துப்பறியும் திரைப்படம். இத்திரைப்படத்தில் ரீஸ் விதர்ஸ்பூன், கிறிஸ் பைன் மற்றும் டாம் ஹார்டி உள்ளிட்டோர் நடித்துள்ளனர். நண்பர்களான சி.ஐ.ஏ. அதிகாரிகள் இருவர் ஒரே பெண்ணை விரும்புவதால் ஏற்படும் பிணக்குகளை நகைச்சுவையுடன் வழங்கியுள்ளார், மெக்ஜி.

## கதைக் கரு
சி. ஐ. ஏ. அதிகாரிகளான எப்.டி.ஆரும் (கிரிஸ் பைன்), டக் ஹான்சனும் (டாம் ஹார்டி) நல்ல நண்பர்கள். பன்னாட்டு குற்றவாளியான கார்ல் ஹென்ரிச் (டில் சுவிகர்) மிகப்பெரிய அழிவிற்குத் திட்டமிடுகிறான்.

எளிதில் பெண்களை மயக்கும் எப்.டி.ஆர்., தான் ஒரு கப்பலின் தலைவர் என்றும், டக் தான் ஒரு பயண முகவர் என்றும் வெளி உலகத்திற்கு  சொல்கிறார்கள். இணையத்தில் லாரனின்(ரீஸ் விதர்ஸ்பூன்) பெண்ணுடைய விளம்பரத்தினைப் பார்த்து அவருடன் டேட்டிங் செல்கிறார்.

அதே நேரம், எப்.டி.ஆரும் அதே பெண்ணை அவருடைய குணத்தால் கவரப்படுகிறார். இருவரும் ஒரு நாள் தங்களுடைய தோழிகளின் புகைப்படத்தைக் காட்டுவதால் ஒரே பெண்ணை இருவரும் காதலிப்பதை தெரியவருகிறது.

அதன்பிறகு இருவரும் அப்பெண்ணிற்கு பிடித்தவாறு நடந்துகொள்ள ஆரம்பிக்கின்றனர். அதனால், லாரனுக்கு யாரைத் திருமணம் செய்வது என்ற குழப்பமும் வருகிறது. பிறகு ஒரு கட்டத்தில், ஹென்ரிச் மூவரையும் கொல்லத் திட்டமிரடுகிறான். எவ்வாறு தப்பிக்கின்றனர், லாரனை யார் கைபிடிக்கிறார் என்பதை, சண்டைக் காட்சிகளுடனும், நகைச்சுவையுடனும் திரைப்படமாக்கியிருக்கின்றனர்.

## நடிப்பு
* எப். டி. ஆர்ராக கிறிஸ் பைன்
* டக் ஹான்சென்னாக டாம் ஹார்டி
* லாரன் ஸ்காட்டாக ரீஸ் விதர்ஸ்பூன்
* செல்சீ ஹான்ட்லர் லாரனின் தோழியாக

## தயாரிப்பு
முதலில் சாம் வொர்த்திங்க்டன் தயாரிப்பதாக இருந்த இத்திரைப்பட்ம, டாம் ஹார்டியால் தயாரிக்கப்பட்டது.

## வெளியீடு
*திஸ் மீன்ஸ் வார்* திரைப்படமானது உலகம் முழுவதும், காதலர் தினமான 2012, பிப்ரவர் 14-ம் திகதி வெளியீடாகத் திட்டமிடப்பட்டிருந்தது பின்னர் 20-த் செஞ்சுரி பாக்ஸ் நிறுவனத்தால் 2012, பிப்ரவரி 17-ம் திகதி வெளியிடப்பட்டது.

### டிவிடி வெளியீடு
டிவிடி என்னும் குறுந்தகுடு 2012, மே மாதம் 22-ம் திகதி வெளியானது.

## வருமானம்
இத்திரைப்படம், வட அமெரிக்காவில் $54,760,791 வருமானமும், பிறநாடுகளில் $101,106,281 ஆக மொத்தம் $155,867,072 வருமானம் ஈட்டியது.

## வரவேற்பு
இத்திரைப்படம் பெரும்பாலும் எதிர்மறையான விமர்சனத்தையே பெற்றது. ரோட்டன் டொமேட்டோஸ் தளத்தில் 158 கருத்துகளின் அடிப்படையில், 25% "ரோட்டன்" குறியீடும், 4.2/10 மதிப்பெண்ணும் பெற்றது.

## குறிப்புகளும் மேற்கோள்களும்

## வெளி இணைப்புகள்
* 
* 

பகுப்பு:2012 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:ஆங்கிலத் திரைப்படங்கள்
அமெரிக்க வாதவியல் குழுமம்

**அமெரிக்க வாதவியல் குழுமம்** (American College of Rheumatology; ACR) கல்வி திட்டங்கள், ஆராய்ச்சி, வாத மற்றும் தசை-எலும்பு மண்டல நோய்களால் தாக்கப்பட்டவர்களுக்கான மிகச்சிறந்த பராமரிப்பை ஆதரித்தல் மூலமாக வாதவியலின் முன்னேற்றத்திற்காகப் பாடுபடும் மருத்துவர்கள், உடல்நலப் பணியாளர்கள், ஆய்வாளர்களைக் கொண்ட, அவர்களுக்கான ஒரு அமைப்பாகும்.

இக்குழுமம், அறிவியல் கூட்டங்களை ஏற்பாடு செய்தல், இரு மருத்துவ ஆய்விதழ்களை (Arthritis & Rheumatism மற்றும் Arthritis Care & Research) வெளியிடுதல், ஆய்வு மற்றும் கல்வி நிறுவனத்தின் மூலமாக வாதநோயறியும் வகைப்பாட்டு விதிகளை வெளியிடுவதையும் உள்ளடக்கிய வாதநோய் ஆய்வினை மேம்படுத்துதல் ஆகிய பணிகளைச் செய்கிறது.

## மேற்கோள்கள்


## வெளியிணைப்புகள்
* Official site
* ACR Research and Education Foundation 

பகுப்பு:ஐக்கிய அமெரிக்க அமைப்புகள்
பகுப்பு:வாதவியல்
வாதநோய்க்கெதிரான ஐரோப்பியக் கூட்டமைப்பு

**வாதநோய்க்கெதிரான ஐரோப்பிய கூட்டமைப்பு** (European League Against Rheumatism; EULAR) வாதவியல் துறையிலுள்ள ஒரு பன்னாட்டு அமைப்பாகும். இக்கூட்டமைப்பு, வருடாந்திர அறிவியல் கூட்டங்களை ஏற்பாடு செய்தல், ஒரு மருத்துவ ஆய்விதழை (Annals of the Rheumatic Diseases) வெளியிடுதல், வாதநோய் ஆய்வினை மேம்படுத்துதல் ஆகிய பணிகளை செய்கிறது.

## மேற்கோள்கள்

பகுப்பு:பன்னாட்டு அமைப்புகள்
பகுப்பு:வாதவியல்
ஏனாதி (தஞ்சாவூர்)

இக்கட்டுரை தஞ்சாவூர் மாவட்டத்தில் அமைந்துள்ள ஊர் பற்றியது. ஏனாதி என்ற சொல் பற்றி அறிய, ஏனாதி கட்டுரையைப் பார்க்கவும்

**ஏனாதி**, இந்திய மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள ஊராகும். இவ்வூர் பட்டுக்கோட்டைக்கு அருகில் அமைந்துள்ளது. மக்களின் பிரதான தொழிலாக விவசாயம் உள்ளது.
ஏனாதி இராசப்பா பொறியியல் கல்லூரி பட்டுக்கோட்டையின் பிரபலமான கல்லூரி ஆகும்.

பகுப்பு:தஞ்சாவூர் மாவட்டத்திலுள்ள கிராமங்கள்
பசுபதிகோயில்

**பசுபதிகோயில்** என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள ஓர் ஊர்.

## அமைவிடம்
இவ்வூர் தஞ்சாவூருக்கு 14 கி.மீ. தொலைவில் அமைந்துள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பசுபதிகோயில் பகுதியின் மக்கள்தொகை 9,025. இதில் 4,272 பேர் ஆண்கள் மற்றும் 4,753 பேர் பெண்கள் ஆவர்.

## சமயம்
### இந்துக் கோயில்கள்
பசுபதீசுவரர் கோயில் என்ற சிவன் கோயில் ஒன்றும், வரதராஜ பெருமாள் கோயில் என்ற பெருமாள் கோயில் ஒன்றும் இவ்வூரில் கட்டப்பட்டுள்ளன.
## சிறப்பு
புகழ்பெற்ற சோழர்காலத்துச் சிற்பங்கள் இவ்வூர்க் கோவில்களில் காணப்படுகின்றன. இந்து புராணங்களில் நிகழ்ந்த குறிப்பிடத்தக்க வரலாற்றுக் கதைகளின் காட்சிகள் சிற்ப வடிவில் இங்குள்ள கோயில்களில் சிறப்பாக அமைக்கப்பட்டுள்ளன.

## மேலும் பார்க்கவும்
தஞ்சை மாவட்டக் கோவில்கள்:
* தஞ்சைப் பெருவுடையார் கோவில்
* மனோரா
* உப்பிலியப்பன் கோயில்
* சுவாமிமலை
* கும்பகோணம்

## மேற்கோள்கள்

## வெளியிணைப்புகள்
* வரலாறு.காம் இணையதளத்தில் பசுபதிகோயில் பற்றிய கட்டுரை

பகுப்பு:தஞ்சாவூர் மாவட்டத்திலுள்ள கிராமங்கள்
விக்டோரியா கோபுரப் பூங்கா

**விக்டோரியா கோபுரப் பூங்கா** என்பது இலண்டனின் தேம்சு ஆற்றின் வடக்குக் கரையோரம் அமைந்துள்ள ஒரு பொதுப் பூங்கா. இதன் பெயர் குறிப்பிடுவதற்கு ஏற்ப இது, வெசுட்மின்சுட்டர் மாளிகையின் தென்மேற்கு மூலையில் அமைந்துள்ள விக்டோரியா கோபுரத்துக்கு அருகில் உள்ளது. இப் பூங்கா மாளிகையில் இருந்து தெற்கே இலம்பர்ட் பாலம் வரை பரந்துள்ளது. இதற்குச் செங்குத்தான திசையில் ஒரு பக்கம் தேம்சு ஆறும் எதிர்ப் பக்கத்தில் மில்லிபாங்க்கும் உள்ளன. இப் பூங்கா தேம்சுக் கரைக்கட்டின் (embankment) ஒரு பகுதியாகவும் உள்ளது.

## அம்சங்கள்
இந்தப் பூங்காவில் சிலைகள், நீரூற்றுக்கள் போன்ற பல்வேறு சிறப்பு அம்சங்கள் காணப்படுகின்றன. அவற்றுள் கலேயின் குடிமக்கள் சிற்பம், எமெலின் பன்கர்சுட்டு சிலை, பக்சுட்டன் நினைவு நீரூற்று என்பன அடங்குகின்றன.

* கலேயின் குடிமக்கள் சிற்பம் - இது அகசுத்தே ரோடின் என்பரால் ஆக்கப்பட்ட மூலச் சிற்பத்தைப்போல் செய்யப்பட்ட ஒரு சிற்பம் ஆகும். 1911 ஆம் ஆண்டு பிரித்தானிய அரசு இதை வாங்கி 1915 ஆம் ஆண்டில் இப் பூங்காவில் நிறுவியது.
* எமெலின் பன்கச்ர்ட்டு சிலை - எமெலின் பன்கர்சுட்டு மகளிருக்கான வாக்குரிமை இயக்கத்தைச் சேர்ந்தவர். ஏ. ஜி. வாக்கர் என்பவரால் செய்யப்பட்ட இவரது சிலை 1930 ஆம் ஆண்டு இப் பூங்காவில் அமைக்கப்பட்டது. 
* பக்சுட்டன் நினைவு நீரூற்று - இது 1834 ஆம் ஆண்டில் அடிமைத்தனம் ஒழிக்கப்பட்டதை நினைவுகூர்வதற்கான ஒரு நினைவுச் சின்னம். நாடாளுமன்ற உறுப்பினர் சார்லசு பக்சுட்டனின் வேண்டுகோளுக்கு இணங்க கோதிக் கட்டடக்கலைஞர் சாமுவேல் சான்டர்சு தெயுலோன் என்பவரால் வடிவமைக்கப்பட்ட இது சார்லசின் தந்தையான தாமசு பாவெல் பக்சுட்டனுக்கு உரித்தாக்கப்பட்டது.

பகுப்பு:இலண்டனில் உள்ள பூங்காக்கள்
கலேயின் குடிமக்கள் (சிற்பம்)

**கலேயின் குடிமக்கள்** (The Burghers of Calais) என்பது அகசுத்தே ரோடின் என்பவரால் செய்யப்பட்ட மிகவும் புகழ் வாய்ந்த சிற்பம் ஆகும். இது 1889 ஆம் ஆண்டில் செய்து முடிக்கப்பட்டது. நூறான்டுப் போரின்போது, ஆங்கிலக் கால்வாய்ப் பகுதியில் உள்ள பிரான்சின் முக்கியமான துறைமுக நகரான கலே ஆங்கிலேயர்களால் ஓராண்டுக்கும் மேலாக முற்றுகை இடப்பட்டபோது 1347 ஆம் ஆண்டில் நடந்த ஒரு நிகழ்வுக்கான நினைவுச் சின்னமாக இது உள்ளது.

## மேற்கோள்கள்

பகுப்பு:சிற்பங்கள்
தேசிய வாதநோய், தசை-எலும்பு மற்றும் தோல் நோய்கள் கழகம்

**தேசிய வாதநோய், தசை-எலும்பு மற்றும் தோல் நோய்கள் கழகம்** (National Institute of Arthritis and Musculoskeletal and Skin Diseases; NIAMS)  ஐக்கிய அமெரிக்காவில் உள்ள மனித நல மற்றும் சேவை துறையின் முகமை நிலையமான தேசிய நல கழகத்தின் ஒரு நிறுவனமாகும். இக்கழகம் வாதநோய், தசை-எலும்பு மற்றும் தோல் நோய்கள் உருவாவதற்கான காரணங்கள், சிகிச்சைகள், நோய்த்தடுப்பு முறைகள் ஆகியவற்றின் ஆய்வுகளுக்கான அமெரிக்க கூட்டாட்சியின் முயற்சிகளை முன்னெடுத்துச் செல்கிறது. மேலும், அடிப்படை மற்றும் மருத்துவ ஆராய்ச்சியாளர்கள் இத்தகு ஆய்வு செய்வதற்கான பயிற்சியளித்தல், பொதுமக்கள் நலத்தினை மேம்படுத்தும் ஆராய்ச்சி முன்னேற்றங்களைக் குறித்த தகவல்களைப் பரப்புதல் போன்ற பணிகளையும் செய்கிறது. இக்கழகம் அமெரிக்க பல்கலைக்கழகங்களிலும், மருத்துவ மையங்களிலும் அடிப்படை, மருத்துவ, நோய்ப்பரவல் ஆய்வுகளை செய்தும், அத்தகு ஆராய்ச்சிகளுக்கு ஆதரவளித்தும் செயல்படுகிறது.

## மேற்கோள்கள்


பகுப்பு:ஐக்கிய அமெரிக்க அமைப்புகள்
பகுப்பு:ஆய்வு நிறுவனங்கள்
வெளி ரங்கராஜன்

**வெளி ரங்கராஜன்** என தமிழ் இலக்கிய வட்டாரங்களில் அறியப்படும் இவரது இயற்பெயர் ரங்கராஜன். இலக்கியம், நாடகம், நிகழ்கலைகள் குறித்த ஆழ்ந்த ஈடுபாடுகளுடன் அவைகளுக்கு இடையிலான ஊடாட்டம் குறித்த உரையாடல்களை தமிழில் முன்னெடுத்து வருபவர்.

## வாழ்க்கைச் சுருக்கம்
திருச்சி மாவட்டத்தில் உள்ள ஸ்ரீரங்கத்தில் பிறந்தவர். கணிதத்தில் முதுகலைப்பட்டமும் இந்தியில் எம்.ஏ. பட்டமும் பிரெஞ்சு மொழியில் பட்டயம் (டிப்ளோமா) பட்டமும் பெற்றவர். வங்கி அதிகாரியாகப் பணியாற்றிய இவர் தற்போது முழுநேர கலாச்சாரப் பணிகளில் ஈடுபட்டு வருகிறார்.

## இலக்கிய ஆர்வம்
மாணவப் பருவத்திலிருந்தே கலை, இலக்கியங்களில் ஆழ்ந்த ஈடுபாடு கொண்ட இவர் பணி நிமித்தமாக சென்னை வந்ததும் இலக்கியச் செயல்பாடுகளில் தீவிரமாகப் பங்கேற்றார். நவீன இலக்கியம் சார்ந்து கணையாழி, கசடதபற, பிரக்ஞை, இன்று, படிகள், காலச்சுவடு போன்ற இலக்கியச் சிறுபத்திரிகைகளில் இலக்கியவிமர்சனம், கதை, கவிதை என பங்களிப்புகள் செய்தவர்.

## நாடகவியலில் பங்களிப்பு
தமிழில் நாடக இலக்கியங்களை உருவாக்கவும், நாடகச் சிந்தனைகளை முன்னெடுக்கவும் "வெளி" என்ற நாடக இதழை 1990இல் தொடங்கி 10 ஆண்டுகள் நடத்தினார். புதிய நாடகப் பிரதிகள், நாடகக் கோட்பாடுகள் குறித்த விவாதங்கள், உலக நாடக இயக்கம் என தமிழில் செறிவான நாடகச் செயல்பாட்டிற்கான களமாகவும் ஆவணமாகவும் வெளி இதழ் பயன்பட்டது. ஐம்பதுக்கும் மேற்பட்ட புதிய நாடகங்களும், மொழிபெயர்ப்பு நாடகங்களும் வெளி இதழ்களில் பிரசுரமாயின.

1994இல் இலங்கையில் நடந்த நாடகக் கருத்தரங்கில் கலந்து கொண்டு 'மரபும் மாற்றங்களும்' என்ற தலைப்பில் கட்டுரை வழங்கியவர். புதிய நாடகங்களை இயக்கியும், இசை நடனம் போன்ற நிகழ்கலைகளில் சமகால நுண்ணுணர்வுக்கான பொறிகளை அடையாளப்படுத்தியும் கலை இலக்கியத் தளத்தில் தொடர்ந்து இயங்கிவருபவர்.

## இவரது நூல்கள்
* தமிழ் நாடகச் சூழல் ஒரு பார்வை (2003)
* இடிபாடுகளுக்கிடையில்
* நாடகம் நிகழ்வு அழகியல்
* ஊழிக்கூத்து
* வெளிச்சம் படாத நிகழ்கலைப் படைப்பாளிகள்
* புத்தகங்கள் பார்வைகள்
* தமிழ் நவீன நாடக நிகழ்வுகள்
* சமகால இலக்கிய உரையாடல்கள்
* இலக்கிய வாசிப்பும் நாடக வாசிப்பும்
* உடல்மொழியின் கலை
*தற்காலத் தமிழ் நாடகங்கள் தொகுப்பு
*வெளி இதழ் தொகுப்பு
*புரிசை கண்ணப்ப தம்பிரான் தொகுப்பு நூல்
*இந்திய இலக்கிய சிற்பிகள் வரிசை - கு.அழகிரிசாமி
*நடுக்கடலில்(மொழிபெயர்ப்பு நாடகங்கள்) தொகுப்பு
*இலக்கியக் குரல்கள்
*தமிழ் நவீன நாடக வரலாறும் அழகியலும்
*கலையும் மனப்பிறழ்வும் (மொழிபெயர்ப்பு கட்டுரைகள்)
*வரலாற்றுப் பார்வையில் தமிழ் நாடகம் (தொகுப்பு)

## இவரது நாடக நிகழ்வுகள்
அகலிகை,வஞ்ச மகள்,மாதவி,ஊழிக்கூத்து,மாதரி கதை,ஆற்றைக் கடத்தல்,அன்பின் பெருவெளி ஆண்டாள்,காலம் காலமாக,கொடுங்கோலர்கள்,பெர்னாதா இல்லம்,மரண வீட்டின் குறிப்புகள்,காற்று மற்றும் பல குறுநாடகங்கள்

விருதுகள்

திருப்பூர் தமிழ்ச்சங்க விருது,ராஜபாளையம் பீமராஜா அறக்கட்டளை விருது,சென்னை இலக்கியக் கழக விருது,எழுத்தாளர் மா.அரங்கநாதன் நினைவு இலக்கிய விருது,கலைஞர் பொற்கிழி விருது
## மேற்கோள்கள்


பகுப்பு:தமிழக எழுத்தாளர்கள்
பகுப்பு:தமிழ் நாடக ஆய்வாளர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:திருச்சி மாவட்ட மக்கள்
மாவிளக்கு வழிபாடு

இடித்தெடுத்த பச்சரிசி, வெல்லம், ஏலக்காய் போன்ற கலவையை விளக்கு வடிவில் செய்து தீபம் ஏற்றுவதே **மாவிளக்கு** ஆகும். இந்த மாவிளக்கு வழிபாடு சாக்த சமயத்தின் முழுமுதற் கடவுளான அம்மனுக்கு செய்யப்படுகிறது. மேலும் குலதெய்வங்களேக்கும், விநாயகர், பெருமாள் போன்ற பிற கடவுள்களுக்கும் இந்த மாவிளக்கு நேர்த்திக்கடன் செலுத்தப்படுகிறது. இந்த வழிபாட்டினை மாவிளக்கு ஏற்றுதல், மாவிளக்கு பார்த்தல் என பல பெயர்களில் அழைக்கின்றனர். 

## மாவிளக்கு வழிபாடு

பச்சரிசி மாவு, வெல்லப் பாகு கலந்து மாவு உருண்டையாக செய்கின்றனர். இதில் வாசனைக்காக  ஏலக்காய் சேர்ப்பதும் உண்டு. திரண்ட மாவினை நீள் உருண்டையாகப் பிடித்து, அதன் மேல் எண்ணெய் ஊற்ற குழியாக செய்கின்றனர். அதில் நல்லெண்ணெய், நெய் போன்றவற்றை ஊற்றி திரியிட்டு விளக்கேற்றுகின்றனர்.

## மாவிளக்கு ஊர்வலம்
திருவிழா சமயங்களில் அவரவர் வீட்டில் செய்யப்பட்ட மாவிளக்கு ஊர்வலமாக அம்மன் ஆலயத்திற்கு எடுத்துச் செல்லப்பட்டு வழிபாடு நடத்தப்படும்.

## நோய் தீர்க்க வேண்டுதல்
தலைவலி, கால் வலி, கை வலி, உடல் வலி உள்ளிட்டவற்றால் அவதிப்படக்கூடிய பக்தர்கள், அதிலிருந்து விடுபட மாவிளக்கு ஏற்றுகிறார்கள். அவர்களுக்கு எந்த பகுதியில் வலி ஏற்பட்டு அவதிப்படுகிறார்களோ, அந்த பகுதியில் மாவிளக்கை ஏற்றி வழிபடுகிறார்கள். அப்படி மாவிளக்கு ஏற்றி வழிபடும் போது அம்மன் தங்களது நோய்களை குணப்படுத்துவதாக நம்புகின்றனர்.

அவ்வாறான வேண்டுதல்களின் போது நோயுற்றவரை படுக்க வைத்து மாவிளக்கை வாழை இலையின் மீது வைத்து கண்கள், கைகள், மார்பு, வயிறு உறுப்புகளின் மீது வைக்கின்றனர். மாவிளக்கில் நல்லெண்ணெய் ஊற்றி திரியிட்டு விளக்கேற்றுகின்றனர். 

## மாவிளக்கை தீயுடன் உண்ணுதல்
தமிழ்நாடு மாநிலத்தில் புதுக்கோட்டை மாவட்டத்தில் புள்ளான்விடுதி கற்பக விநாயகர் கோயிலில் மார்கழி மாதத்தில் சஷ்டி திதியும் சதய நட்சத்திரமும் இணைந்து வரும் நாளில் விநாயகருக்கு *விநாயகர் நோன்பு* என்ற விழா கொண்டாடப்படுகிறது. இந்த விழாவின் போது இருபது நாட்களுக்கு விநாயகருக்கு பிடித்த உணவுகளை படைக்கின்றனர். இருபத்தி ஒன்றாம் நாளில் இதுவரை படைத்த  அனைத்து உணவுகளையும் ஒரு சேர படைக்கின்றனர். 

அந்நாளில் விநாயகருக்கு தீபாராதனை முடிந்தவுடன், ஆண்கள், பெண்கள் குழந்தைகள் என அனைவரும் தீயுடன் கூடிய மாவிளக்கை உண்கின்றனர். இந்த வழிபாடு வேறெங்கும் காணமுடியாத தனித்துவமாக விளங்குகிறது. இதனை திரிப்பழம் உண்ணுதல் என்கின்றனர்.

## ஆதாரங்கள்

## வெளி இணைப்புகள்
*மாவிளக்கு ஏற்றி வழிபடுவதால் பெறும் நன்மைகள்

பகுப்பு:இந்து சமய வழிபாடுகள்
பகுப்பு:இந்து சமய நேர்த்திக் கடன்கள்
பகுப்பு:இந்துக் கோயில் பிரசாதங்கள்
சோழன் போர்வைக்கோப்பெருநற்கிள்ளி

**சோழன் போர்வைக்கோப்பெருநற்கிள்ளி** சங்ககாலச் சோழ மன்னர்களில் ஒருவன். தித்தன் என்னும் மன்னன் உறையூரைத் தலைநகராகக் கொண்டு நாடாண்டபோது போர்வை என்னும் ஊரில் இருந்துகொண்டு ஆட்சி புரிந்தவன்.

தித்தன் மகள் ஐயை. தித்தன் இவளை இந்தக் கிள்ளிக்கு மணம் செய்து தர ஒப்பவில்லை எனத் தெரிகிறது. இந்தக் கிள்ளி ஆமூர் மல்லன் என்பனோடு மற்போர் புரிந்து வென்றதைத் தித்தன் காணவும் மறுத்திருக்கிறான். ‘பெருங்கோழி’ (கோழியூர்) என்பது உறையூருக்கு வழங்கப்பட்ட பெயர்களில் ஒன்று. ‘நாய்கன்’ என்னும் சொல் நீர்வணிகனைக் குறிக்கும். மாநாய்கன் மகள் சிலப்பதிகாரக் காலக் கண்ணகி. உறையூர்க் காவிரியாற்றுப் படகுத்துறை வணிகனாக விளங்கியவன் ‘பெருங்கோழி நாய்கன்’. இவன் மகள் நக்கண்ணையார். சாத்தன் என்னும் சொல் நில வணிகனைக் குறிக்கும். மாசாத்துவான் மகன் சிலப்பதிகாரக் கோவலன். உறையூரில் வாழ்ந்த சாத்தனின் தந்தை ‘சாத்தந்தையார்’. இந்தச் சாத்தந்தையாரும், நக்கண்ணையாரும் இந்தக் கிள்ளியைப் பாடியுள்ளனர்.

*சாத்தந்தையார் போர்வை என்னுமிடத்தில் ஆமூர் மல்லன் தாக்கியபோது நடந்த போரைப் பாடுகிறார்.
#இந்தக் கிள்ளி ஒருகாலை மண்டியிட்டுக்கொண்டு ஆமூர் மல்லனோடு போரிடுவதைத் தித்தன் காணவேண்டும்.
#கிள்ளியின் போர்யானைக்கு இன்று பலியாகப்போகும் அளியர் (இரங்கத்தக்கவர்) யார் யாரோ! 
#போர் நடந்த இடம் போர்வை. ஊரில் திருவிழா. மனைவிக்கு மகப்பேறு. மழை பொழிகிறது. இந்தக் கால நெருக்கடியில் மனைவிக்குக் கட்டில் பின்னுபவன் கை போல, கிள்ளியின் கைகள் விரைந்து சுழன்று போரிட்டன.   

*பெருங்கோழி நாய்கன் மகள் நக்கண்ணையார், கிள்ளி, ஆமூர் மல்லன் ஊருக்கே துரத்திச் சென்று போரிட்டதைப் பாடுகிறார்.
# இந்தப் பெண்புலவரின் காதலன் இந்தக் கிள்ளி. இவன் பிரிவை எண்ணியதால் இவளது வளையல்கள் கழன்றன. 
#உமணர் ஆற்றுத்துறையைக் கடக்க நேரும்போது அஞ்சுவது போல, பகைவர் கிள்ளியோடு போரிட அஞ்சுவர்.
# என் கிள்ளிக்கு நாடு இது அன்று. ஊர் இது அன்று. எனவே அங்குள்ள மக்களில் சிலர் கிள்ளி பெற்றது வெற்றி என்கின்றனர். சிலர் வெற்றி அன்று என்கின்றனர். ஆனால் எனக்குத் தெரியும், கிள்ளி வெற்றி பெற்றான் என்று.

## அடிக்குறிப்பு

பகுப்பு:சங்ககாலச் சோழர்
பியூபோட் (திரைப்படம்)

***பியூபோட்*** (*Beaufort*) () என்பது 2007 இல் வெளியாகிள இசுரேலிய போர்த்திரைப்படம். இத்திரைப்படம் *பியூபோட்* புதினத்தின் அடிப்படையாகக் கொண்டு, யோசப் சேடரால் இயக்கப்பட்டது. தென் லெபனான் போரின்போது பியூபோட் கோட்டையில் இருந்த இசுரேலிய பாதுகாப்புப் படைகளின் பிரிவு பற்றியும், 2000 இல் இசுரேல் படைகளை திரும்ப பெற்றுக் கொள்ளும் வரை அதன் பொறுப்பாளராக இருந்த லிராஸ் லிபிராடி பற்றியும் இத்திரைப்படம் அமைந்துள்ளது.

## இவற்றையும் பார்க்க
* லெபனான் (2009 திரைப்படம்)

## வெளி இணைப்புகள்
* Official website
* ''Beaufort'' original soundtrack  at மைஸ்பேஸ்
* indieWIRE review 
* 
* 

பகுப்பு:2007 எபிரேயத் திரைப்படங்கள்
பகுப்பு:இசுரேலியத் திரைப்படங்கள்
பகுப்பு:எபிரேயத் திரைப்படங்கள்
பகுப்பு:இசுரேலிய போர் திரைப்படங்கள்
கரிசல்குளம்

**கரிசல்குளம்** (Karisal kulam ) இந்திய மாநிலமான தமிழ்நாட்டின்  விருதுநகர் மாவட்டம், ஸ்ரீவில்லிப்புத்தூர் வட்டம்,  திருவில்லிபுத்தூர்  ஊராட்சி ஒன்றியத்தில்  உள்ள கிராமம் ஆகும்.

## மேற்கோள்கள்

## வெளி இணைப்புகள்
* விக்கிமேப்பியாவில் கரிசல்குளம் அமைவிடம்

பகுப்பு:விருதுநகர் மாவட்டத்திலுள்ள கிராமங்கள்
கல் மரம்

**கல் மரம்** என்பது தாவரங்கள் மண்ணுள் புதைந்து பாறைப் படிவ நிலைமையில் இருப்பதைக் குறிக்கும். அதுவே பல கல் மரங்கள் ஒரே பகுதியில் இருக்குமாயின் அதைக் கல்மரக்காடு என்பதும் உண்டு. மிகப்பழமையான மரங்கள் பல கோடி ஆண்டுகளுக்கு முன்னரே வளந்திருக்கும். ஒரு கோடி ஆண்டுகளுக்கு முன்னர் 4 பனி யுகங்கள் உண்டானதாக வரலாற்றாய்வாளர்கள் கூறுவதுண்டு. அந்த காலங்களில்  ஏற்பட்ட புவியியல் மாற்றங்களால் மரங்கள் மண்ணில் புதைந்துக் கல் மரங்களாகிவிடும். அந்த மரத்தின் வகையைக் கொண்டு அந்தப் புவியமைப்பின் காலத்தைக் கணிப்பதன் மூலம் ஒரு இடத்தின் தொன்மையான புவியியல் அமைப்புகளை கண்டறிய இயலும்.

## விந்தைகள்
தொல்லுயிரியல் ஆய்வாளர்களிடையே இக்கல்மரங்கள் ஒரு விந்தையாகவே பார்க்கப்படுகிறது. அதன் காரணம் ஒரு உயிரினம் கல் மரமாகவோ மிருகமாகவோ மாற அது இறந்து அழுகும் முன்னர் அதன் உடலின் ஒவ்வொரு உயிரனுவிலும் கால்சியம் கார்பனேட்டும், சிலிகாவும் புகுந்திருக்க வேண்டும். அதுவே அந்த உயிரினம் மக்கிவிட்டால் அது கல்மரமாக ஆகமாலே ம்ண்ணில் கலந்துவிடும். அந்த விதத்தில் இதைப் போன்ற அதிவேக உயிரியல் மற்றும் கணிம மாற்றங்கள் நிகழ்த்தப்படுவது தொல்லுயிரியல் ஆய்வாளர்களிடையே ஒரு விந்தையாகவே பார்க்கப்படுகிறது.

## மூலம்
* 

## மேற்கோள்களும் குறிப்புகளும்


## உசாத்துணை
* 

பகுப்பு:தொல்லுயிரியல்
பகுப்பு:தாவரவியல்
செம்பியன் மாதேவி

right|thumb|சோழப்பேரரசி பெரியபிராட்டி செம்பியன் மாதேவியார்
**செம்பியன் மாதேவி** (கி.பி 910 – 1001) என்பவர் சிவஞான கண்டராதித்தரின் பட்டத்தரசி ஆவார். இவரது சமாதி இன்று சேவூரில் (செம்பியன் கிழானடி நல்லூர்) அமைந்துள்ளது 

சோழர்கால செப்புத் திருமேனிகள் என்றாலே நினைவுக்கு வருபவர் பெரியபிராட்டி செம்பியன் மாதேவியார் என்று தமிழாய்வு.ஆர்க் போற்றுகிறது. 

 இவர் வாழ்ந்த ஊர் செம்பமதை‌ காலப்போக்கில் (இராதாநரசிம்மபுரம்) என்னு பெயர் மாற்றப்பட்டது 

## பிறப்பும் வாழ்வும்
செம்பியன் மாதேவி சித்திரை மாதம் கேட்டை நட்சத்திரத்தில் மழவர் குடும்பத்தில் பிறந்தவர். சோழப் பேரரசர் கண்டராத்தினாரை மணந்தார். அவரைப் போல தேவியாரும் சிறந்த சிவத்தொண்டராக விளங்கினார். தன் மகன் மதுராந்தகன், தன் கொழுந்தன் அரிஞ்சயரின் மகன் சுந்தர சோழரின் மகன்களான ஆதித்த கரிகாலன், அருள்மொழிவர்மன், மற்றும் சுந்தர சோழரின் மகளான குந்தவைப் பிராட்டியையும் பொறுப்புடன் வளர்த்தவர். சோழப் பேரரசுகளில் கண்டராத்தினார் மறைந்த பிறகும், ஆதித்த கரிகாலன் மறைந்த பிறகும் ஏற்பட்ட சங்கட சூழலில் பட்டத்திற்கு உரியவர் யாரென ஆலோசனை கூறியவர் இவர். ராஜராஜ சோழனான அருள்மொழிவர்மன் சிறந்த சிவபக்தனாக இருந்தமைக்கும், தஞ்சை பெருவுடையார் கோவிலை கட்டுவதற்கு பெரும் காரணமாக இருந்தவர் செம்பியன் மாதேவியார்.

## சோழப்பேரரசுகளை வழிநடத்துதல்

* முதலாம் பராந்தகச் சோழன்.
* கண்டராதித்த சோழன்
* அரிஞ்சய சோழன்
* சுந்தர சோழன் (இரண்டாம் பராந்தகச் சோழன்)
* உத்தம சோழன்
* ராசராச சோழன்

முதலிய ஆறு சோழப்பேரரசர்களின் அரசியல் வழிகாட்டியாக இருந்தவர் பெரிய பிராட்டி செம்பியன் மாதேவியார். கண்டராத்த சோழர் கி.பி 957ல் மரணமடைந்த போது அரிஞ்சய சோழனை அரசாள வைத்தவர். ஆதித்த கரிகாலன், ராஜராஜன், குந்தவை ஆகியோரை அன்போடு வளர்த்தவர். மேலும் கணவர் இறந்த பிறகு சிவ வழிபாடு, ஆலயத்திருப்பணிகள், தர்ம காரியங்கள் என் வாழ் நாளை கழித்த செம்பியன் மாதேவியார் சுமார் 90 ஆண்டுகள் (கி.பி 910 – 1001) வாழ்ந்து ஆறு சோழமாமன்னர்களின் ஆட்சியைக் கண்டவர்.

## திருப்பணிகள்

செம்பியன் மாதேவியார் தம் காலத்தில் ஏராளமான சிவன் கோயில்களைக் கட்டி திருப்பணிகள் செய்துள்ளார்கள். அவை கி.பி 7 ஆம் நூற்றாண்டிலும், கி.பி 8 ஆம் நூற்றாண்டிலும் சோழப்பேரரசுகளினால் மண்ணாலும், செங்கற்களாலும் கட்டப்பட்ட சிவ ஆலையங்கள். அவர் முதன் முதலில் சீரமைத்த திருக்கோவில் திருநல்லம் ஆகும்.  சோழ மண்டலத்தில் செங்கற் கோயிலாக இருந்த பத்து ஆலயங்களைக் கருங்கல் கட்டமைப்பாக (கற்றளி) மாற்றிக் கட்டினார்.
அவை
* திருநல்லம் (கோனேரிராஜபுரம்)
* திருமுதுகுன்றம் (விருத்தாச்சலம்)
* திருவாரூர் அரநெறி ( அசலேஸ்வரர் கோயில்)
* திருமணஞ்சேரி
* தென்குரங்காடுதுறை (ஆடுதுறை)
* திருக்கோடிக்காவல்
* ஆநாங்கூர்
* குத்தாலம்
* திருவக்கரை
* செம்பியன்மாதேவி

புதிதாகவும் ஆகம விதிக்கு உட்பட்டும் கற்றளியாக இவர் கட்டிய கோயிலே செம்பியன் மாதேவியில் இருக்கும் ஸ்ரீகயிலாசநாதர் திருக்கோயிலாகும். கோவில்களுக்கு நாள்தோறும், திங்கள்தோறும் கைங்கரியங்கள் சிறப்பாக நடக்க இறையிலி கொடுத்தார். பல சிவதளங்களுக்கு பொன், வெள்ளியென அணிகலன்களும் கொடுத்ததாக கல்வெட்டுகளில் அறிய முடிகிறது. செம்பியன் மாதேவியார் குறித்த கல்வெட்டுகள் திருவேள்விக்குடி சிவதளத்தில் உள்ளது. 

## புகழ்
இன்றளவும் சோழர்கள் காலக் கோயில்கள் நிலைத்திருக்க செம்பியன் மாதேவியாரின் கற்றளி மாற்றமே காரணமாகும். 

## நூல்கள்
பெரிய பிராட்டி செம்பியன் மாதேவியைக் கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி
* பெரிய பிராட்டி செம்பியன் மாதேவி - விக்கிரமன்

## மேற்கோள்கள்

## வெளி இணைப்புகள்
* திருநல்லம் 

## இவற்றையும் பார்க்கவும்
*சோழர்

பகுப்பு:சோழ அரசிகள்
பகுப்பு:சோழர்
சீதா (நடிகை)

**சீதா** (பிறப்பு: சூலை 23, 1968) தமிழ்த் திரைப்பட நடிகை ஆவார். 1980 ஆம் ஆண்டுகளில் தன் திரை வாழ்வைத் தொடங்கிய சீதா, பல திரைப்படங்களில் முக்கிய கதாப்பாத்திரங்களில் நடித்துள்ளார். இவர் தமிழ்த் திரைப்பட இயக்குநரும் நடிகருமான பார்த்திபனின் மனைவி ஆவார். அறியப்படாத காரணங்களுக்காக பார்த்திபனுடனான திருமண முறிவை செய்து கொண்டார். தற்போது தொலைக்காட்சித் தொடர்களிலும் திரைப்படங்களிலும் நடித்துக் கொண்டிருக்கிறார்.

## திரைத்துறையில்

* ஆண்பாவம்
* உன்னால் முடியும் தம்பி
* வெற்றி மேல் வெற்றி
* மருதுபாண்டி
* ஆயிரம் பூக்கள் மலரட்டும்
* பாரிஜாதம்
* புதிய பாதை
* ஆதி
* மதுர
* வியாபாரி
*  தமிழ் நாடகங்கள்: பெண் (2006), இதயம் (2010)

### தெலுங்குத் திரைப்படங்களில்
* முட்டுல மவய்யா
* டப்பு எவரிகி செது
* கங்கோத்திரி
* வானா
* இந்திரா 
* ஆர்த்தனடம்

### மலையாளத் திரைப்படங்கள்
* கூடனையும் காட்டு
* நோட்புக்
* தன்மந்த்ரா
* வினோதயாத்ரா
* கரன்சி
* கிராண்டுமாசுடர்

## வெளியிணைப்புகள்
* சீதாவைப் பற்றி

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1964 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:சென்னை நடிகைகள்
பகுப்பு:சென்னை திரைப்படத் தயாரிப்பாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பெரும்பூட் சென்னி

சென்னி என்பது சோழனின் குடிப்பெயர்களில் ஒன்றாகும். **பெரும்பூட் சென்னி** என்பவன் சென்னி என்னும் குடிப்பெயர் பூண்ட சோழ மன்னர்களில் ஒருவனாவான்.
*அழும்பில் அரசன் **பெரும்பூட் சென்னி** தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு  அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான்.
*பெரும்பூட் சென்னி, இளஞ்சேரல் இரும்பொறையுடன் போரிட்டபோது தன் வேலைப் போர்க்களத்திலேயே போட்டுவிட்டு ஓடிவிட்டான்.
## அடிக்குறிப்பு

பகுப்பு:சங்ககாலச் சோழர்
 பகுப்பு:இந்திய அரசர்கள்
பகுப்பு:சேரர் போர்கள்
ஒங்கோல்

**ஒங்கோல்**, (,(), இந்திய மாநிலமான 
ஆந்திரப் பிரதேசத்தின் பிரகாசம் மாவட்டத்தில் அமைந்துள்ள நகரம் ஆகும். இது இம்மாவட்டத்தின் தலைமையிடம் ஆகும். ஒங்கோல் மாடுகள் உலகப் பிரசித்திப் பெற்றவை. இது குண்டூரிலிருந்து 100 கிலோ மீட்டர் தொலைவிலும்; விஜயவாடாவிற்கு தெற்கே 148 கிலோ மீட்டர் தொலைவிலும்  உள்ளது. இவ்வூரில் விஜயவாடா, விசாகப்பட்டினம், தில்லி, கொல்கத்தா நகரங்களை இணைக்கும் தொடருந்து நிலையம் உள்ளது.

## புவியியல்
இவ்வூரின் அமைவிடம்  ஆகும்.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:பிரகாசம் மாவட்டம்
மறுமணம் (தொலைக்காட்சித் தொடர்)

**மறுமணம்** அல்லது **புனர்விவா-சிந்தகீ மிலேகீ தோபாரா** அல்லது **புனர்விவாகம்** (*Punar Vivah*, இந்தி: *पुनर्विवाह-ज़िन्दगी मिलेगी दोबारा*, தெலுங்கு: *పునర్వివాహం*) என்பது சீ தமிழிலும் சீ தொலைக்காட்சியிலும் 
சீ தெலுங்கிலும் ஒளிபரப்பப்படுகின்ற இந்தியத் தொலைக்காட்சித் தொடர் ஆகும். சீ தமிழில் தமிழ் மொழியில் சின்ன மருமகள் என்ற தொலைக்காட்சித் தொடருக்குப் பதிலாக அக்டோபர் 1, 2012இலிருந்து இத்தொடர் மொழி மாற்றம் செய்யப்பட்டு ஒளிபரப்பப்படுகின்றது. சீ தொலைக்காட்சியில் இந்தி மொழியில் பாகோன்வலி-பாண்டே ஆப்பினி தத்தீர் என்ற தொலைக்காட்சித் தொடருக்குப் பதிலாக முதன்முதலாக பெப்ரவரி 20, 2012இல் இத்தொடர் ஒளிபரப்பப்பட்டது. சீ தெலுங்கில் தெலுங்கு மொழியில் ஏப்ரல் 30, சீ தமிழில் திங்கட்கிழமை தொடக்கம் சனிக்கிழமை வரை இ. சீ. நே. பிற்பகல் 6:30இலிருந்து 7:00 மணி வரையும் சீ தொலைக்காட்சியில் திங்கட்கிழமை தொடக்கம் வெள்ளிக்கிழமை வரை இ. சீ. நே. பிற்பகல் 10.30இலிருந்து 11.00 மணி வரையும் சீ தெலுங்கில் இ. சீ. நே. பிற்பகல் 6:30இலிருந்து 7:00 மணி வரையும் ஒளிபரப்பப்பட்டு வருகின்றது. இப்போது சீ தொலைக்காட்சியில் பவித்திர இரித்தாவுக்கு  அடுத்ததாக, இரண்டாவது மிகவும் புகழ் பெற்ற நிகழ்ச்சி புனர்விவாவே ஆகும். சீ தொலைக்காட்சியில் புனர்விவா ஒளிபரப்பப்படும் அதே நேரத்தில் சோனித் தொலைக்காட்சியில் ஒளிபரப்பப்படும் பாலாசி தெலிபிலிமிசின் படே அச்சே இலத்தே ஐனிடமிருந்து கடும்போட்டியை எதிர்கொள்கின்றது.

## கண்ணோட்டம்

மத்தியப் பிரதேசத்திலுள்ள போப்பால் என்கின்ற இந்திய நகரத்தில் வாழ்கின்ற ஆர்த்தி (கிரத்திக்கா செங்கர்), இராசேசு (குருமீத்து சவுதிரி) ஆகிய இருவரினதும் கதையே மறுமணம் ஆகும். திருமண முறிவு செய்து கொண்ட பெண்ணான ஆர்த்திக்கு அருண் (திவ்யம் தம) என்ற மகன் ஒருவன் உள்ளான். மனைவியை இழந்த இராசேசிற்கு பிரியா, பானு என்று மகள்கள் இருவர் உள்ளனர். ஆர்த்தியினுடைய கணவரான பிரசாந்து (சார்வார் அகூசா/வினீத்து இரெயினா) நான்கு ஆண்டுகளுக்கு முன்பே ஆர்த்தியை விட்டுச் சென்று விட்டார். இராசேசின் மனைவியான அபித்தா (சுவேத்தா முன்சி) மூன்று ஆண்டுகளுக்கு முன்பே இறந்து விட்டார். ஆர்த்தியின் புகுந்த வீட்டாரும் இராசேசின் குடும்பத்தினரும் இருவருக்கும் திருமணம் செய்து வைக்க விரும்புகின்றனர். மறுமணத்துக்குப் பின்னரான அவர்களின் வாழ்க்கையைப் பற்றிக் கதை சுற்றி வருகின்றது.

முதலில், ஆர்த்தியும் இராசேசும் அவர்களுடைய குழந்தைகளின் நலனுக்காகப் பெருந்தயக்கத்துடன் திருமணம் செய்து கொள்கின்றனர். காலவோட்டத்தில் ஆர்த்தியும் இராசேசும் ஒருவரை ஒருவர் காதலிக்கத் தொடங்குகின்றனர். ஆர்த்தியின் மகனான அருண் கடத்தப்பட்டதைத் தொடர்ந்து, இராசேசின் தந்தையுடன் (தனது மாமனாருடன்) (சேத்தன் பண்டிட்டு) ஆர்த்தி எதிர்த்துக் கதைத்ததையடுத்து, இராசேசின் குடும்பத்தினர் இருவரையும் திருமண முறிவு செய்து கொள்ளுமாறு வலியுறுத்துகின்றனர். பின்னர், இராசேசின் தந்தை ஆர்த்தியை ஏற்றுக் கொள்கின்றார்.

ஆர்த்தி இராசேசின் மகளான பிரியாவின் மனத்தில் இடம் பிடிப்பதற்காகப் பிரியாவின் பிறந்த நாள் விழாவைக் கொண்டாடுவதற்கு ஏற்பாடு செய்கின்றார். அப்பிறந்த நாள் விழாவுக்கு பிரியாவின் தாயான அபித்தா வருவார் என உறுதியுமளிக்கின்றார். தானே அபித்தாவைப் போல் மாறிப் பிரியாவின் முன் தோன்றவும் எண்ணுகின்றார்.

## நடிகர்கள்

## மேற்கோள்கள்

பகுப்பு:இந்தியத் தொலைக்காட்சித் தொடர்கள்
சோழர் குடிப்பெயர்கள்

சோழர் குடிப்பெயர்கள்
:கிள்ளி, செம்பியன், சென்னி, வளவன், வளத்தான் என்பன சோழ மன்னர்களின் குடிப்பெயர்கள். மக்களுக்குப் பெயர் எந்தெநத அடிப்படையில் அமையும் என்பதை வகுத்துக் காட்டும்போது தொல்காப்பியம் குடிப்பெயர் என்பதனையும் குறிப்பிடுகிறது. மலையமான், சேரமான் என்னும் பெயர்களை எடுத்துக்காட்டாக இதற்கு உரையாசியர்கள் தருகின்றனர்.

கிள்ளி
# சோழன் இராசசூயம் வேட்ட பெருநற்கிள்ளி
# சோழன் குராப்பள்ளித் துஞ்சிய கிள்ளிவளவன்
# சோழன் குளமுற்றத்துத் துஞ்சிய கிள்ளிவளவன்
# சோழன் நலங்கிள்ளி
# சோழன் நலங்கிள்ளி தம்பி மாவளத்தான்
# சோழன் போர்வைக்கோப்பெருநற்கிள்ளி
# சோழன் முடித்தலைக் கோப்பெருநற்கிள்ளி
# சோழன் வேல்பஃறடக்கை பெருவிறற்கிள்ளி
# நெடுங்கிள்ளி
செம்பியன்
# துலை புக்க செம்பியன்
# தூங்கெயில் எறிந்த தொடிதோட் செம்பியன்
சென்னி
# சேரமான் பாமுள்ளூர் எறிந்த நெய்தலங்கானல் இளஞ்சேட்சென்னி புறநானூறு 203
# சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி
# சோழன் உருவப் பஃறேர் இளஞ்சேட் சென்னி
# சோழன் செருப்பாழி எறிந்த இளஞ்சேட் சென்னி
# சோழன் நெய்தலங்கானல் இளஞ்சேட் சென்னி
# பெரும்பூட் சென்னி
வளவன்
# சோழன் குராப்பள்ளித் துஞ்சிய கிள்ளிவளவன்
# சோழன் குளமுற்றத்துத் துஞ்சிய கிள்ளிவளவன் 
வளத்தான்
# சோழன் கரிகாற்பெருவளத்தான்
# சோழன் நலங்கிள்ளி தம்பி மாவளத்தான்

## இவற்றையும் காண்க
* சோழர் குறிப்புகள்

## அடிகுறிப்பு

பகுப்பு:சங்ககாலச் சோழர்
பகுப்பு:சோழர் பெயர் முறைமை
மட்டக்களப்பு மறைமாவட்டம்

**மட்டக்களப்பு மறைமாவட்டம்** (*Diocese of Batticaloa*, ) என்பது இலங்கையின் கிழக்கே மட்டக்களப்பு மாவட்டத்தின் உரோமன் கத்தோலிக்க மறைமாவட்டம் ஆகும். இம்மறைமாவட்டத்தின் ஆயர் அதிவணக்கத்துக்குரிய கலாநிதி யோசப்பு பொன்னையா ஆவார்.

## வரலாறு
மட்டக்களப்பு மறைமாவட்டம் திருத்தந்தை பதினாறாம் பெனடிக்ட் அவர்களினால் 2012 சூலை 3 ஆம் நாள் இலங்கையின் புதிய மறைமாவட்டமாகப் பிரகடனப்படுத்தப்பட்டது. முன்னர் இம்மாவட்டம் திருகோணமலை மறைமாவட்டத்தில் சேர்க்கப்பட்டிருந்தது. திருகோணமலை மறைமாவட்டம் 1893 ஆகத்து 25 இல் உருவாக்கப்பட்டது.

ஆயர் இக்னேசியசு கிளெனி திருகோணமலை மறைமாவட்டத்தின் பெயரை மாற்றுவதற்கு விண்ணப்பித்திருந்தார். இதன்படி, 1967 அக்டோபர் 23 இல் திருகோணமலை-மட்டக்களப்பு மறைமாவட்டம் என இது பெயரிடப்பட்டது. அத்துடன் மட்டக்களப்பு புளியந்தீவு புனித மரியாள் தேவாலயம் இணைப்பேராலயமாகவும் தரமுயர்த்தப்பட்டது. 1975 திசம்பர் 19 இல் திருகோணமாலை-மட்டக்களப்பு மறைமாவட்டத்தின் சில பகுதிகள் பிரிக்கப்பட்டு புதிதாக அமைக்கப்பட்ட அநுராதபுரம் மறைமாவட்டத்தில் சேர்க்கப்பட்டது.

2005 ஆம் ஆண்டில் இம்மறைமாவட்டத்தை இரண்டாகப் பிரிப்பதற்கு முயற்சிகள் மேற்கொள்ளப்பட்டன. இதன் படி, 2012 சூலை 3 ஆம் திகதி வத்திக்கான் நேரப்படி செவ்வாய்க்கிழமை நண்பகல் 12 மணிக்கு (இலங்கை நேரம் பிற்பகல் 3.30 மணி) திருகோணமலை-மட்டக்களப்பு மறைமாவட்டத்திலிருந்து மட்டக்களப்பு பிரித்தெடுக்கப்பட்டு தனியான மறைமாவட்டமாகப் பிரகடனம் செய்யப்பட்டது. மட்டக்களப்பு புனித மரியாள் ஆலயம் பேராலயமாகும் தகுதியினையும் பெற்றது. மட்டக்களப்பு-திருகோணமலை மறைமாவட்ட துணை ஆயராகப் பதவியில் இருந்த யோசப் பொன்னையா மட்டக்களப்பு மறைமாவட்டத்தின் முதலாவது ஆயராக 2012 செப்டம்பர் 23 ஆம் நாள் பதவியேற்றார்.

மட்டக்களப்பு புதிய மறைமாவட்டமாக உருவானதால், திருகோணமலை தனி மறைமாவட்டமாக இயங்கத் தொடங்கியுள்ளது. இதுவரை திருகோணமலை-மட்டக்களப்பு மறைமாவட்டத்தின் ஆயராக இருந்த யோசப் கிங்ஸ்லி சுவாம்பிள்ளை புதிய திருகோணமலை மறைமாவட்டத்தின் ஆயராக நீடிக்கின்றார். 

## புள்ளி விவரங்கள்

புதிதாக உருவாக்கப்பட்டுள்ள மட்டக்களப்பு மறைமாவட்டம் இரு மாவட்டங்களை உள்ளடக்கும். அவை மட்டக்களப்பு, அம்பாறை ஆகும். இம்மறைமாவட்டத்தில் மறைமாவட்ட குருக்கள் 35 பேரும், துறவற குருக்கள் 13 பேரும் ஆக, மொத்தம் 48 குருக்கள் பணியாற்றுகின்றனர். 

## ஆயர்கள்

## மேற்கோள்கள்

பகுப்பு:மட்டக்களப்பு
பகுப்பு:இலங்கையின் உரோமன் கத்தோலிக்க மறைமாவட்டங்கள்
பகுப்பு:கிழக்கு மாகாணம், இலங்கை
கணினியியல் கலைச்சொற்கள்

கணினி - Computer
இருமம் - Bit
பதின்மம் - Decimal

## இவற்றையும் பார்க்கவும்
* அடிப்படை கணினியியல் தலைப்புகள் பட்டியல்
* கணினி வலையமைப்பு தலைப்புகள் பட்டியல்
* நிரலாக்கம் தலைப்புகள் பட்டியல்
* கணினி பிணையமாக்கம் தலைப்புகள் பட்டியல்

## வெளி இணைப்புகள்
* கணியியல் பாடம் தமிழில்

பகுப்பு:தமிழ் கலைச்சொற்கள்
பகுப்பு:தொழில்நுட்பம் தலைப்புகள் பட்டியல்
த கிரேட் ரயிட்

***த கிரேட் ரயிட்*** (*The Great Raid*) என்பது *கபனாட்டுவான் திடீர்த்தாக்குதல்* பற்றிய, வில்லியம் பிருவரின் *த கிரேட் ரயிட்* என்று தலைப்பிட்ட நூலினை உள்வாங்கி அதன் தலைப்புடன் 2005 இல் வெளிவந்த போர்த்திரைப்படமாகும். இது இரண்டாம் உலகப் போரின்போது பிலிப்பீன்சு தீவான *லூசன்* என்னுமிடத்திலிருந்த கபனாட்டுவான் கைதிகள் முகாமை சனவரி 1945 இல் விடுவித்தது பற்றிய கதையைக் கொண்டது. இத்திரைப்படம் யோன் டாலின் இயக்கத்தில் உருவானது.

## குறிப்புகள்

## வெளி இணைப்புகள்
*Official web site 
*
* 
*
*
*
*History in the Movies: The Great Raid 

பகுப்பு:2005 திரைப்படங்கள்
பகுப்பு:போர் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
மக்கள் பெயர்கள்

தமிழ்மொழியில் **மக்களுக்குச் சூட்டப்படும்  பெயர்கள்** எந்தெந்த அடிப்படையில் அமையும் என்பதைத் தொல்காப்பியம் கி.மு. ஐந்தாம் நூற்றாண்டிலேயே வகுத்துத் தெளிவுபடுத்தியுள்ளது.  மக்கள் என்போர் உயர்திணை. உயர்திணைப் பெயர்கள் 11 பாங்குகளில் அமையும். இந்த வகையில் அமையும் பிற பெயர்களும் உண்டு என அது குறிப்பிடுகிறது. அடைப்புக் குறிக்குள் அப் பெயர்களுக்கு இளம்பூரணர் தரும் எடுத்துக்காட்டுகள் வருமாறு:
# நிலப்பெயர் (அருவாளர், சோழியன்)
# குடிப்பெயர் (மலையமான், சேரமான்)
# குழுவின் பெயர் (அவையத்தார், அத்திகோசத்தார்)
# வினைப்பெயர் (தச்சன், கொல்லன்)
# உடைப்பெயர் (அம்பர் கிழான், பேரூர் கிழான், வெற்பன், சேர்ப்பன்)
# பண்புகொள் பெயர் (கரியான், செய்யான்)
# பல்லோர்க் குறித்த முறைப்பெயர் (தந்தையர், தாயர்)
# பல்லோர்க் குறித்த சினைநிலைப் பெயர் (பெருங்காலர், பெருந்தோளர்)
# பல்லோர்க் குறித்த திணைநிலைப் பெயர் (பார்ப்பார், அரசர், வணிகர், வேளாளர், ஆயர், வேட்டுவர்)
# கூடிவரு வழக்கின் ஆடியற் பெயர் (பட்டி புத்திரர், சங்கிராமத்தார்)
# இன்று இவர் என்னும் எண்ணியற் பெயர்  (ஒருவர், இருவர், மூவர், முப்பத்து மூவர்)
## அடிக்குறிப்பு

பகுப்பு:சொல்லிலக்கணம்
பெருநற்கிள்ளி, இராசசூயம் வேட்ட சோழன்

**சோழன் இராசசூயம் வேட்ட பெருநற்கிள்ளி** சங்ககாலச் சோழ மன்னர்களில் ஒருவன் ஆவான். இவனைப் பாடிய புறநானூற்றுப் பாடல்கள் நான்கு உள்ளன. இராசசூயம் என்பது நாட்டை விரிவுபடுத்த அரசன் செய்யும் வேள்வி.
*பகைநாட்டை இவன் பட்டப்பகலில் தீயிட்டுக் கொளுத்தியது ‘சுடுதீ விளக்கம்’  இவனது யானைகள் வள்ளை, ஆம்பல் பகன்றை, பாகல், கரும்பு நிறைந்த பகை நாட்டு வயல்களைப் பாழாக்கினவாம்.
*இவனுக்கும், சேரமான் மாந்தரஞ்சேரல் இரும்பொறைக்கும் இடையே போர் நிகழ்ந்தபோது, மலையமான் திருமுடிக்காரி சோழனுக்கு உதவியாக நின்று போரிட்டுச் சோழனுக்கு வெற்றி உண்டாக்கியிருக்கிறான்.
*சேரமான் மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி ஆகிய இருவரும் இவனது நண்பர்கள். இவர்கள் பார்பனர் வளர்க்கும் முத்தீப் போல ஓரிடத்தில் கூடியிருந்தனர்.
*மணியும், முத்தும், பொன்னும் இரவலர்களுக்குக் கனவா நனவா என மருளும்படி வாரி வழங்கியவன்.
## அடிக்குறிப்பு

## வெளிப்பார்வை
* பாண்டரங்கனார் அறிவுரை - போரின் கொடுமை

பகுப்பு:சங்ககாலச் சோழர்
பகுப்பு:சேரர் போர்கள்